SK
3.5.2023
Úradný vestník Európskej únie
C 156/31
Uverejnenie žiadosti o zápis názvu do registra podľa článku 50 ods.
2 písm.
a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (2023/C 156/06)
Týmto uverejnením sa poskytuje právo vzniesť námietku proti žiadosti podľa článku 51 nariadenia Európskeho parlamentu a Rady (EÚ) č. 1151/2012 (1) do troch mesiacov od dátumu tohto uverejnenia.
JEDNOTNÝ DOKUMENT
„Sidra da Madeira“ EÚ č.: PGI-PT-02641 – 14. 10.
2020 CHOP ( ) CHZO (X) 1.
Názov „Sidra da Madeira“
2.
Členský štát alebo tretia krajina Portugalsko
3.
Opis poľnohospodárskeho výrobku alebo potraviny
3.1.
Druh výrobku Trieda 1.8.
Iné výrobky prílohy I k zmluve (koreniny atď.)
3.2.
Opis výrobku, na ktorý sa vzťahuje názov uvedený v bode 1 „Sidra da Madeira“ je nápoj, ktorý sa získava kvasením prírodnej šťavy vylisovanej z čerstvých plodov tradičných a iných odrôd jabĺk (Malus domestica Borkh.) a v niektorých prípadoch zo zmesi jabĺk a hrušiek (Pyrus communis L.), ktoré sa pestujú výlučne na ostrove Madeira.
Na jeho výrobu sa používajú metódy, ktoré sú tradičné alebo špecifické pre tento ostrov.
Ide o prírodný cider vyrábaný výlučne kvasením šťavy získanej krájaním, mletím, drvením a lisovaním lokálne pestovaných jabĺk a niekedy hrušiek, takže obsah cukru a oxidu uhličitého v ňom sú výhradne endogénneho pôvodu.
Zároveň existuje ako sýtený prírodný cider, ktorého perlenie sa úplne alebo čiastočne vytvára pridaním oxidu uhličitého.
Vo všeobecnosti má tieto vlastnosti: minimálny obsah alkoholu 5 % (v obj. % pri teplote 20 °C), obsah skvasiteľného cukru menej ako 15 g/l, minimálna celková kyslosť (vyjadrená ako kyselina jablčná) 3 g/l a najviac 10 g/l, maximálny obsah prchavých kyselín (vyjadrený ako kyselina octová) 1,8 g/l a maximálny celkový obsah oxidu siričitého (vyjadrený ako SO2) 200 mg/l.
V závislosti od kombinácie druhov a odrôd použitého ovocia sa nápoj „Sidra da Madeira“ vyznačuje svetlou citrónovožltou až slamovožltou farbou s oranžovými odtieňmi, ako aj čírym vzhľadom, ak je filtrovaný, alebo so sedimentmi, ak nie je filtrovaný.
Nápoj má čerstvú autentickú vôňu, ktorá odhaľuje ovocný charakter strednej až vysokej intenzity s výraznými tónmi zelených jabĺk, zrelých jabĺk, duly a/alebo citrusových plodov, vytvárajúc vyvážený a príjemný celok.
(1) Ú. v.
EÚ L 343, 14.12.2012, s. 1.